Publication: Magyar Közlöny
Issue: MK-2004-204 (Year: 2004, Number: 204)
Era: 2004-2010
Section: 8. számú melléklet a 383/2004. (XII. 29.) Korm. rendelethez
Paragraph Index: 1031

b) A 2. pont c) alpont elsõ bekezdése helyébe a következõ szövegrész lép: „A követeléseket adósok, vevõk, munkavállalókkal szembeni követelések, váltókövetelések és egyéb követelések tagolásban kell kimutatni. Elkülönítetten kell kimutatni a tárgyévben keletkezett, illetve a költségvetési évet megelõzõ év(ek)ben keletkezett követelésállományt. Az egyéb követeléseken belül elkülönítetten kell nyilvántartásba venni a támogatási program elõlege miatti követeléseket, a szabálytalan kifizetések miatti követeléseket, valamint a garancia- és kezességvállalásból származó követeléseket. A támogatási program elõlegét a költségvetési kiadásként történõ elszámolása után a támogatási program elõlege követelés növekedésként, illetve a támogatási program elõlegével történõ elszámolást követõen a követelés csökkenését a tõkeváltozással szemben kell a nyilvántartásban rögzíteni. A támogatási programhoz kapcsolódó szabálytalan kifizetések miatti követelések állományának változása szintén a tõkeváltozással szemben kerül elszámolásra. Garancia- és kezességvállalásból származó követeléseket az államháztartás szervezete csak akkor mutathat ki, ha az eredeti adós helyett az átvállalt kötelezettséget pénzügyileg teljesítette és az eredeti adós felé az államháztartás szervezete benyújtotta fizetési igényét.”

Source: https://magyarkozlony.hu/hivatalos-lapok/0511261625f8d1af51c9d142d6148df107e6b012/dokumentumok/c9d92dd57711ea24a55d899e6029f4cb0175d29e/letoltes